Príloha č. 5 Výzvy č. 16I04-12-V01

**Zmluva**

**o zriadení spoločného obecného úradu**

**uzatvorená podľa § 20a zákona SNR č. 369/1990 Zb.**

**o obecnom zriadení v znení neskorších predpisov**

***(VZOR)***

**uzatvorená medzi:**

**Účastníci zmluvy:**

**1 názov obce / mesta:** *(uvedie sa názov obce/mesta, v kt. bude sídliť spoločný obecný úrad)*

adresa obecného / mestského úradu:

IČO:

zastúpená: starostom obce/primátorom mesta:

**2 názov obce/mesta:** *(uvedú sa názvy obcí/miest, tvoriacich spoločný obecný úrad)*

adresa obecného / mestského úradu:

IČO:

zastúpená: starostom obce / primátorom mesta:

**3 ...**

...

(ďalej v zmluve aj ako **„účastníci zmluvy“**)

V záujme kvalifikovaného, hospodárneho a efektívneho zabezpečovania pôsobností na vybraných úsekoch preneseného výkonu štátnej správy, samosprávnej pôsobnosti a iných činností účastníci tejto zmluvy uzatvárajú v zmysle § 20a zákona SNR č. 369/1990 Zb. o obecnom zriadení v znení neskorších predpisov (ďalej len „zákon č. 369/1990 Zb.“)*(doplnia sa príslušné právne predpisy, v zmysle úsekov, na ktorých bude pôsobiť spoločný obecný úrad)* túto

**zmluvu o zriadení spoločného obecného úradu (ďalej len „zmluva“).**

**Článok I.**

**Predmet zmluvy**

1. Predmetom tejto zmluvy je zriadenie spoločného obecného úradu so sídlom v *... (uvedie sa názov obce/mesta, korešpondenčná adresa spoločného obecného úradu a adresa pracoviska spoločného obecného úradu).*
2. **Obec**,v ktorej je sídlo spoločného obecného úradu **sa bude ako oprávnený žiadateľ v zmysle Výzvy** na predkladanie žiadostí o poskytnutie prostriedkov mechanizmu na podporu obnovy a odolnosti zameranej na zriadenie Centier zdieľaných služieb, **vyhlásenej Ministerstvom vnútra Slovenskej republiky** ako vykonávateľom Plánu obnovy a odolnosti Slovenskej republiky (ďalej ako „vykonávateľ“) dňa *(uvedie sa dátum vyhlásenia výzvy),* **pod číslom** **16I04-12-V01** (ďalej ako „výzva“) **uchádzať o prostriedky mechanizmu na podporu obnovy a odolnosti** (ďalej ako „prostriedky mechanizmu“) **na zriadenie a vykonávanie úloh Centra zdieľaných služieb** na vybraných úsekoch preneseného výkonu štátnej správy, samosprávnych pôsobností a iných činností.
3. Zmluva sa uzatvára na dobu ... *(uvedie sa na akú dobu určitú, resp. neurčitú sa zmluva uzatvára, ak na dobu určitú, uvedie sa platnosť zmluvy, avšak minimálne obdobie musí rešpektovať* ***obdobie udržateľnosti****, t. j. 5 rokov odo dňa ukončenia realizácie aktivít projektu Centra zdieľaných služieb, pričom musí byť dodržané, že Centrum zdieľaných služieb bude vytvorené a funkčné najneskôr do 31.12.2024 a zároveň najneskôr od tejto lehoty plynie obdobie udržateľnosti).*
4. **Štatutárnym orgánom v majetkovoprávnych veciach** týkajúcich sa spoločného obecného úradu a v pracovnoprávnych veciach týkajúcich sa zamestnancov v spoločnom obecnom úrade je starosta / primátor obce ... *(uvedie sa názov obce/mesta)*.
5. **Doručovacou adresou** spoločného obecného úradu je *(uvedie sa korešpondenčná adresa obce/mesta, tvoriacej sídlo spoločného obecného úradu).*

**Článok II.**

**Predmet činnosti spoločného obecného úradu**

1. Predmetom činnosti spoločného obecného úradu je plnenie úloh na úsekoch preneseného výkonu štátnej správy:

|  |  |  |
| --- | --- | --- |
| Úsek | Vymedzenie podľa *zoznamu kompetencií* *(nachádza sa v prílohe tejto zmluvy)* | Spoločný obecný úrad bude plniť počas doby platnosti zmluvy úlohy na danom úseku (zaškrtnúť) |
| Školstvo | 367-383 | ☐ áno ☐ nie |
| Stavebný poriadok | 384-414 | ☐ áno ☐ nie |
| Doprava | 415-439 | ☐ áno ☐ nie |
| Životné prostredie | 482-545 | ☐ áno ☐ nie |
| *(v prípade potreby doplniť ďalší úsek/oblasť)* |  | ☐ áno ☐ nie |

1. Spoločný obecný úrad plní úlohy na úsekoch v oblasti samosprávnych pôsobností:

|  |  |  |
| --- | --- | --- |
| Úsek | Vymedzenie podľa *zoznamu kompetencií* *(nachádza sa v prílohe tejto zmluvy)* | Spoločný obecný úrad bude plniť počas doby platnosti zmluvy úlohy na danom úseku (zaškrtnúť) |
| Školstvo | 1-32 | ☐ áno ☐ nie |
| Územné plánovanie | 33-49 | ☐ áno ☐ nie |
| Geodézia, kartografia, kataster | 50-53 | ☐ áno ☐ nie |
| Sociálne služby | 54-125 | ☐ áno ☐ nie |
| Účtovníctvo/ finančné riadenie/ ekonomická činnosť | 126-151 | ☐ áno ☐ nie |
| Správa miestnych daní a majetku | 152-215 | ☐ áno ☐ nie |
| Doprava | 216-253 | ☐ áno ☐ nie |
| Odpadové hospodárstvo | 254-277 | ☐ áno ☐ nie |
| Šport a kultúra | 278-316 | ☐ áno ☐ nie |
| Zdravotníctvo | 317-325 | ☐ áno ☐ nie |
| Pohrebníctvo a bezpečnosť | 326-347 | ☐ áno ☐ nie |
| Ochrana pred požiarmi | 348-366 | ☐ áno ☐ nie |
| *(v prípade potreby doplniť ďalší úsek/oblasť)* |  | ☐ áno ☐ nie |

1. Spoločný obecný úrad plní úlohy v ďalších oblastiach:

|  |  |
| --- | --- |
| Oblasť | Spoločný obecný úrad bude plniť počas doby platnosti zmluvy úlohy na danom úseku (zaškrtnúť) |
| Vytvorenie centrálnej obstarávacej organizácie | ☐ áno ☐ nie |
| Vytvorenie municipálnej analytickej jednotky (aspoň 1 plný úväzok) | ☐ áno ☐ nie |
| *(v prípade potreby doplniť ďalší úsek/oblasť)* |  |

1. *(Okrem spolupráce na úsekoch preneseného výkonu štátnej správy, samosprávnych pôsobností a oblastiach uvedených v ods. 3 môžu obce na základe dohody rozšíriť dodatkom k zmluve pôsobnosť Centra zdieľaných služieb o ďalšie činnosti.)*

**Článok III.**

**Práva a povinnosti účastníkov zmluvy**

*(uvedú sa práva a povinnosti účastníkov zmluvy, napr.)*

1. Každý účastník zmluvy má **právo** najmä:
2. využívať spoločný obecný úrad na zabezpečovanie výkonu úloh na úsekoch podľa čl. II tejto zmluvy,
3. na informácie o činnosti spoločného obecného úradu a o jeho hospodárení,
4. predkladať návrhy na zmeny a doplnky zmluvy o zriadení spoločného obecného úradu,
5. iniciovať stretnutie účastníkov zmluvy za účelom riešenia podstatných záležitostí tejto zmluvy alebo činnosti spoločného obecného úradu.
6. Každý účastník zmluvy má **povinnosť** najmä:
7. dodržiavať dohodnuté podmienky v tejto zmluve o zriadení spoločného obecného úradu,
8. podieľať sa na nákladoch spoločného obecného úradu vo výške a spôsobom dohodnutým v tejto zmluve,
9. spolupracovať so spoločným obecným úradom, poskytovať mu súčinnosť pri plnení jeho povinností,
10. dodávať podklady potrebné pre prípravu rozhodovacej činnosti.
11. Účastníci zmluvy sú povinní zdržať sa všetkého, čo by mohlo viesť k prieťahom pri plnení predmetu zmluvy. Účastníci zmluvy sa zaväzujú spolupracovať a poskytovať si navzájom všetku potrebnú súčinnosť pri plnení záväzkov podľa tejto zmluvy.

**Článok IV.**

**Základné ustanovenia o spoločnom obecnom úrade**

*(uvedú sa ustanovenia o spoločnom fungovaní v spoločnom obecnom úrade)*

1. Spoločný obecný úrad nie je právnickou osobou.
2. Spoločný obecný úrad vedie a jeho prácu organizuje prednosta spoločného obecného úradu, za svoju činnosť zodpovedá starostovi obce *(uvedie sa názov obce/mesta, kt. je sídlom spoločného obecného úradu).*
3. Prednostu spoločného obecného vymenúva do funkcie a odvoláva z nej starosta obce *(uvedie sa názov obce/mesta, kt. je sídlom spoločného obecného úradu)*.

**Článok V.**

**Spôsob financovania nákladov spoločného obecného úradu a jeho organizácia**

*(Uvedú sa podrobné údaje o spôsobe financovania a organizácie činnosti spoločného obecného úradu, napr.:)*

1. Financovanie spoločného obecného úradu sa nastavuje podľa aktuálneho počtu obyvateľov jednotlivých obcí, ktoré uzatvárajú zmluvu, a to k 31.12. predchádzajúceho uzavretého kalendárneho roka publikovaného Štatistickým úradom SR pre ďalší rok.
2. Financovanie činnosti spoločného obecného úradu sa riadi a realizuje podľa rozpočtu spoločného obecného úradu na príslušný kalendárny rok, ktorý je súčasťou rozpočtu mesta/obce *(uvedie sa názov obce/mesta, ktoré je sídlom spoločného obecného úradu)* na uvedený rok.
3. Príjmy obce, ktorá je sídlom spoločného obecného úradu na chod a činnosť spoločného obecného úradu, budú poukazované na novovytvorený účet na zabezpečenie činnosti spoločného obecného úradu, ktorý zriadi obec/mesto do ... dní odo dňa nadobudnutia účinnosti tejto zmluvy.
4. Príjmy obce, ktorá je sídlom spoločného obecného úradu, na zabezpečenie úloh spoločného obecného úradu tvoria:
5. *finančné prostriedky z dotácie zo štátneho rozpočtu na úhradu nákladov preneseného výkonu štátnej správy v súlade so zákonom o štátnom rozpočte na príslušný rozpočtový rok a ďalšie dotácie zo štátneho rozpočtu v súlade so zákonom o štátnom rozpočte na príslušný rozpočtový rok v zmysle § 5 ods. 1 zákona č. 523/2004 Z. z. o rozpočtových pravidlách územnej samosprávy a o zmene a doplnení niektorých zákonov,*
6. *finančné prostriedky z príspevkov účastníkov zmluvy (určí sa výška príspevkov alebo sa uvedie spôsob určenia príspevkov),*
7. finančné prostriedky zo správnych poplatkov za úkony a konania obcí ako správnych orgánov, pri ktorých administráciu zabezpečoval spoločný obecný úrad, a pokuty uložené v týchto konaniach.
8. Účastníci zmluvy sú povinní previesť na účet vedený na zabezpečenie činností spoločného obecného úradu finančné prostriedky z dotácie na úhradu nákladov preneseného výkonu štátnej správy podľa bodu 3 písm. a) tohto článku zmluvy, a to do 14 dní od jej prijatia.
9. Účastníci zmluvy sú povinní previesť na účet vedený na zabezpečenie činností spoločného obecného úradu finančné prostriedky podľa bodu 3 písm. b) a c) tohto článku zmluvy *(dohodne sa periodicita).*
10. Ročné zúčtovanie finančných prostriedkov z dotácie na úhradu nákladov preneseného výkonu štátnej správy vykoná *(napr. obec/mesto v sídle spoločného obecného úradu)* za všetkých účastníkov zmluvy na príslušný úrad štátnej správy. Ročné vyúčtovanie príjmov a výdavkov rozpočtu na činnosť spoločného obecného úradu sa vykonáva v rámci záverečného účtu obce *(napr. sídlo* *spoločného obecného úradu)* za príslušný kalendárny rok. Ročné vyúčtovanie musí byť predložené najneskôr do 31.12. bežného roka všetkým účastníkom zmluvy.
11. Podpisové vzory na finančné bankové operácie spoločného obecného úradu majú: *(uvedú sa oprávnené osoby).*

**Článok VI.**

**Majetok a záväzky**

*(uvedú sa ustanovenia o majetku a záväzkoch jednotlivých obcí v súvislosti so spoločným obecným úradom, napr.:)*

1. Majetok, ktorý spoločnou činnosťou podľa tejto zmluvy nadobudnú účastníci zmluvy, sa momentom jeho nadobudnutia stáva spoločným vlastníctvom účastníkov zmluvy, pričom spoluvlastnícky podiel jednotlivých účastníkov na takto nadobudnutom majetku je daný podielom, akým sú jednotliví účastníci povinní podieľať sa na jeho získaní.
2. Na získaní spoločného majetku je každý z účastníkov zmluvy povinný podieľať sa finančným príspevkom vo výške stanovenej spôsobom podľa článku V.
3. V prípade ukončenia zmluvného vzťahu zo strany niektorého z účastníkov zmluvy, nevzniká odstupujúcemu účastníkovi nárok na finančné vyrovnanie.
4. Správu majetku, ktorý spoločnou činnosťou podľa tejto zmluvy nadobudnú účastníci zmluvy, vykonáva obec ... (*uvedie sa napr. sídlo spoločného obecného úradu).*
5. Obce, ktoré sú účastníkom zmluvy môžu nadobúdať majetok darom od subjektu verejnej správy alebo právnických osôb, kúpou z vlastných prostriedkov, prípadne nadobudnutím z prostriedkov Plánu obnovy a odolnosti.
6. Rekonštrukcia priestorov z prostriedkov mechanizmu vo vlastníctve obce, ktorá je sídlom spoločného obecného úradu, nemení jej vlastnícke právo k rekonštruovaným priestorom.
7. Za záväzky spoločného obecného úradu vzniknuté voči tretím osobám za účelom uskutočnenia úloh podľa tejto zmluvy zodpovedajú účastníci zmluvy spoločne podľa ich participácie na financovaní spoločného obecného úradu v zmysle článku V. tejto zmluvy. Tým nie je dotknuté ich právo na náhradu škody, ktorá im v tejto súvislosti vznikne porušením povinností niektorého z účastníkov.

**Článok VII.**

**Osobitné ustanovenia**

1. Obec/mesto (uvedie sa názov obce/mesta, kt. je sídlom spoločného obecného úradu) je povinné predkladať správu o činnosti a hospodárení spoločného obecného úradu Ministerstvu vnútra SR do 31.03. za dva predchádzajúce roky. Túto správu je obec/mesto (uvedie sa názov obce/mesta, kt. je sídlom spoločného obecného úradu) povinné zaslať aj všetkým účastníkom tejto zmluvy.
2. S predchádzajúcim súhlasom mestských, prípadne obecných zastupiteľstiev účastníkov zmluvy, môže k tejto zmluve pristúpiť ďalšia obec alebo mesto. Pristúpenie nového účastníka je okrem predchádzajúceho súhlasu zastupiteľstiev účastníkov zmluvy podmienené vyslovením predchádzajúceho súhlasu s pristúpením k tejto zmluve zastupiteľstvom pristupujúcej obce. Pristúpenie nového účastníka je ďalej podmienené písomným vyhlásením pristupujúceho, že ako pristupujúci účastník pristupuje k tejto zmluve a súhlasí so všetkými zmluvnými podmienkami dohodnutými v tejto zmluve.
3. Pracovníci spoločného obecného úradu budú poskytovať konzultácie pre občanov obcí spoločného obecného úradu v stránkové dni v rozsahu svojich pôsobností a pre starostov v dohodnutom termíne podľa potreby a rozsahu svojich pôsobností v rozsahu predmetu činnosti v súlade s čl. II. tejto zmluvy.

**Článok VIII.**

**Náhrada škody**

*(tento článok sa uplatňuje len v prípade čerpania prostriedkov z Plánu obnovy a odolnosti)*

1. Predmetný článok zmluvy sa uplatňuje len v prípade, že obec, ktorá je sídlom spoločného obecného úradu bude úspešným žiadateľom o prostriedky mechanizmu v rámci výzvy č. 16I04-12-V01 vyhlásenej vykonávateľom a súčasne bude mať s vykonávateľom uzatvorenú Zmluvu o poskytnutí prostriedkov mechanizmu na podporu obnovy a odolnosti ako prijímateľ projektu Zriadenie centier zdieľaných služieb.
2. V prípade, že jeden z účastníkov zmluvy spôsobí obci/mestu, ktorá je sídlom spoločného obecného úradu škodu, ktorá má dosah na plnenie povinností obce, ktorá je sídlom spoločného obecného úradu ako prijímateľa prostriedkov mechanizmu v zmysle Zmluvy o poskytnutí prostriedkov mechanizmu na podporu obnovy a odolnosti tým, že jednostranne ukončí túto zmluvu pred skončením platnosti a účinnosti tejto zmluvy, tento je povinný nahradiť obci/mestu, ktoré je sídlom spoločného obecného úradu škodu v plnej výške, ktorá jej takýmto konaním vznikla.

**Článok IX.**

**Ukončenie zmluvného vzťahu účastníka zmluvy**

*(uvedú sa možnosti ukončenia zmluvného vzťahu s obcou/mestom, napr.)*

1. Táto zmluva sa skončí uplynutím doby podľa čl. I. bod 3 tejto zmluvy, na ktorú bola uzatvorená. *(Použije sa v prípade, keď sa uzatvára na dobu určitú.)*
2. Účastníci zmluvy sa dohodli, že túto zmluvu je možné ukončiť písomnou dohodou všetkých účastníkov zmluvy.
3. Každý účastník zmluvy má právo túto zmluvu písomne vypovedať, a to aj bez uvedenia dôvodu. *(v prípade možnosti výpovede s uvedením dôvodu je potrebné doplniť do zmluvy dôvody výpovede.)* Výpovedná doba je ... mesiace a začína plynúť prvým dňom nasledujúceho kalendárneho mesiaca po jej doručení. Na platnosť výpovede sa vyžaduje súhlas nadpolovičnej väčšiny všetkých poslancov obecného/mestského zastupiteľstva účastníka zmluvy, ktorý zmluvu vypovedá. Uznesenie obecného/mestského zastupiteľstva účastníka zmluvy, ktorý zmluvu vypovedá tvorí prílohu výpovede a musia byť doručené na adresu sídla spoločného obecného úradu.
4. Každý účastník zmluvy je oprávnený od zmluvy písomne odstúpiť v prípade, ak budú opätovne porušované jeho práva vyplývajúce z tejto zmluvy a ani na písomnú výzvu tohto účastníka zmluvy nebude v primeranej lehote vykonaná náprava. Na platnosť odstúpenia od tejto zmluvy sa vyžaduje súhlas nadpolovičnej väčšiny všetkých poslancov obecného/mestského zastupiteľstva odstupujúceho účastníka zmluvy, ktorý od zmluvy odstupuje. Uznesenie obecného/mestského zastupiteľstva účastníka zmluvy, ktorý od zmluvy odstupuje tvorí prílohu odstúpenia a musia byť doručené na adresu sídla spoločného obecného úradu.

**Článok X.**

**Záverečné ustanovenia**

*(uvedie sa, čím sa budú riadiť vzťahy medzi účastníkmi vo veciach, ktoré nie sú upravené v zmluve, napr.)*

1. Na platnosť tejto zmluvy je potrebný súhlas nadpolovičnej väčšiny *všetkých poslancov obecného/mestského zastupiteľstva všetkých účastníkov zmluvy*. Uzatvorenie a obsah tejto zmluvy bol schválený všetkými obecnými zastupiteľstvami účastníkov zmluvy. *Prílohou č. 1 tejto zmluvy sú výpisy z uznesení obecných/mestských zastupiteľstiev.*
2. Účastníci zmluvy sa dohodli, že dňom DD.MM.RRRR rušia zmluvu o spoločnom obecnom úrade uzavretú dňa DD.MM.RRRR. Podiely každej obce na majetku získanom spoločnou činnosťou podľa predchádzajúcej zmluvy sa od DD.MM.RRRR použijú na činnosť spoločného obecného úradu podľa tejto zmluvy. Za záväzky zo zmluvy zrušeného spoločného obecného úradu zodpovedajú účastníci zmluvy spoločne v podieloch o veľkosti určenej podľa počtu obyvateľov jednotlivej zmluvnej obce, a to vzhľadom k súčtu všetkých obyvateľov zmluvných obcí k DD.MM.RRRR, a to podľa údajov publikovaných Štatistickým úradom SR.
3. Túto zmluvu je možné meniť a dopĺňať písomnými, očíslovanými dodatkami podpísanými všetkými účastníkmi zmluvy, pričom na platnosť dodatku je potrebný súhlas nadpolovičnej väčšiny *všetkých poslancov obecného/mestského zastupiteľstva všetkých účastníkov zmluvy. Prílohou dodatku musia byť výpisy z uznesení obecných/mestských zastupiteľstiev.*

Táto zmluva nadobúda platnosť dňom jej podpísania všetkými účastníkmi zmluvy pri dodržaní podmienky uvedenej v bode 1 tohto článku a účinnosť v súlade s § 5a ods. 5 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a § 47a Občianskeho zákonníka.

1. Táto zmluva sa vyhotovuje v ... rovnopisoch s platnosťou originálu, pričom každý účastník zmluvy obdrží ... rovnopisov.
2. Neoddeliteľnou súčasťou tejto zmluvy je:

Príloha č. 1 – Výpisy z uznesení obecného/mestského zastupiteľstva.

Príloha č. 2 - Zoznam kompetencií preneseného výkonu štátnej správy / samosprávnych pôsobností

*(v rámci príloh sa môžu uviesť napr. podrobné výpočty príspevkov pre jednotlivých účastníkov zmluvy a pod.)*

V ....................................., dňa................

*(Podpisy starostov/primátorov za všetky obce/mestá, ktoré sú účastníkmi zmluvy)*

1. Názov obce/mesta...

podpis štatutárneho zástupcu

1. Názov obce/mesta...

podpis štatutárneho zástupcu

...